b"\n_START_ARTICLE_\nGovernaci\xc3\xb3 de Castell\xc3\xb3\n_START_PARAGRAPH_\nLa  Governaci\xc3\xb3 de Castell\xc3\xb3 va ser una demarcaci\xc3\xb3 administrativa del Regne de Val\xc3\xa8ncia, una de les tres en qu\xc3\xa8 fou subdividida la governaci\xc3\xb3 de Val\xc3\xa8ncia. D'origen medieval (el governador resid\xc3\xad a Castell\xc3\xb3 des del 1335) va estar vigent fins al decret de Nova Planta de 1707._NEWLINE_Comprenia el sector septentrional del Pa\xc3\xads Valenci\xc3\xa0 al nord d'una l\xc3\xadnia formada pel Millars, fins a Espadella, la serra d'Espad\xc3\xa0 i el riu d'Uix\xc3\xb3 (o Belcaire), fins a la mar. El seu governador era lloctinent del governador de Val\xc3\xa8ncia (\xc3\xa9s a dir, del portaveus del governador general del regne), que tenia jurisdicci\xc3\xb3 damunt ell. En 1565-72 tenia 47.718 habitants (10.604 focs), dels quals 5.193 moriscs (1.154 focs). Fou anomenada tamb\xc3\xa9 governaci\xc3\xb3 de la Plana, dell\xc3\xa0 Uix\xc3\xb3 o dell\xc3\xa0 del riu d\xe2\x80\x99Uix\xc3\xb3."